15.11.2021
Аҧсны Аҳәынҭқарра Ахада Аслан Бжьаниа Урыстәылатәи Афедерациа Ашәарҭадара Афедералтә Маҵзура Адиректор Александр Бортников 70-шықәсаихыҵра идиныҳәалеит.
Аҳәынҭқарра Ахада ҭелла аицәажәараан иазгәеиҭеит Александр Бортников ипрофессионализм ҳаракы, имаҵзуратә уал анагӡараҟны еснагь иааирҧшуа аҭакҧхықәра, иара убас иуаҩышьатә ҟазшьақәа.
Аслан Бжьаниа иаҵшьны иҳәеит Аҧсны Аҳәынҭқарреи Урыстәылатәи Афедерациеи ашәарҭадара аусхк аҟны русеицура иамоу аҵак ду атәы.
Ахада УА Ашәарҭадаразы Афедералтә Маҵзура Адиректор изеиӷьеишьеит агәабзиара, инапы злаку аус аҿы аихьӡарақәа, аизҳазыӷьара.